Anong prutas ang kilala sa Guimaras?
Kilala ang prutas na mangga sa isla ng Guimaras sa Visayas. Sinasabi na  ang mainam na lupa, topograpiya at magandang klima sa isla ang dahilan para magtanim ng puno ng mangga. Dahil dito, may mahigit-kumulang na 270,000 na puno ng mangga sa isla noong 2021. Itinuturing rin na isa sa mga pinakamatamis na uri ng mangga ang mangga ng Guimaras kaya ito ibinebenta hindi lamang sa ibang bahagi ng bansa, pero pati na rin sa ibang bansa.